《离临安道中有作》
宋代·史尧弼

拂袖归与喜欲奔，回瞻不觉鼻含辛。
有情犹作迟迟去，何事空馀咄咄频。
颍水旧来堪洗耳，西风当日苦多尘。
人间触处皆宜隐，不必桃源始问津。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。